stanford-oval/wikipedia huggingface dataset:
ג'ון שרנק
מעצר > הליכים משפטיים

ב-15 באוקטובר 1912, בשעה 10:35 בבוקר, הופיע שרנק לראשונה בפני השופט נ. ב. נילן. הוא הודה שירה ברוזוולט והוחזק בערבות של $7,500 (שווה ערך ל-$236,793 ב-2023). היו שמועות על אנשים שעשויים לשחרר אותו בערבות כדי להכין סרט, ולכן הועלתה ערבותו ל-$15,000 (שווה ערך ל-$473,586 ב-2023).
הופעתו הבאה של שרנק בבית המשפט הייתה ב-12 בנובמבר 1912, בשעה 10:00 בבוקר; הוא הופיע בבית המשפט בפני השופט אוגוסט סי. בקוס לדיון מקדים. שרנק הודה באשמה. הוא הואשם בירי בכוונה להרוג, עבירה שהעונש המקסימלי עליה היה 15 שנים. בבית המשפט, אמר שרנק, "אני מודה שיריתי באדם. לא התכוונתי להרוג את האזרח רוזוולט. התכוונתי להרוג את תיאודור רוזוולט הכהונה השלישית." במקום לקבל את הודאתו, החליט השופט למנות ועדה שנקראה "ועדת שפיות" כדי לקבוע אם שרנק היה כשיר נפשית. הוועדה כללה את ד"ר פ. סי. סטאדלי, ד"ר ו. פ. בקר, ד"ר ריצ'רד דיואי, ד"ר ו. פ. וג, וד"ר ד. ו. הרינגטון. שרנק נשלח בחזרה לכלא ובית המשפט תכנן לקיים דיון מקדים נוסף בשעה 2:00 בצהריים. בית המשפט מינה את ג'יימס ג. פלאנדרס להיות עורך דינו של שרנק. בשעה 2:00 בצהריים נאמר לרופאים שעליהם לקבוע אם שרנק "משוגע בזמן הנוכחי".
ב-25 בנובמבר 1912, נשלח שרנק לבית החולים הצפוני לחולי נפש בוואפון, ויסקונסין. במכתב מ-16 בדצמבר 1912 מתיאודור רוזוולט לעיתונאי ג'ון סנט לואי סטרצ'י, כתב רוזוולט ששרנק לא היה מטורף, אלא היה לו "מוח מופרע כמו לרוב הפושעים, וגם להרבה אנשים שאינם פושעים."
מוות

שרנק מת ב-15 בספטמבר 1943 בבית החולים המרכזי לחולי נפש פליליים. גופתו נמסרה לבית הספר לרפואה של אוניברסיטת מרקט במילווקי. מגזין טיים דיווח כי שרנק לא קיבל מבקרים ולא דואר במהלך 31 שנות מאסרו. בשנת 1943 דיווח העיתון "The Knoxville Journal" כי מנהל בית החולים המרכזי לחולי נפש פליליים, ד"ר ר. א. רמלי, אמר ששרנק היה אסיר למופת ולפעמים הורשה לנסוע לעיר וואפון לבד. נמסר כי סיבת המוות של שרנק הייתה דלקת ריאות.
גלריה

אקדח קולט בקליבר .38 ששימש לירי ברוזוולט
שרנק בכלא 31 באוקטובר 1912
כתיבתו של שרנק על קדנציות שלישיות לנשיאות ועל ההזיה שלו
מלון גיל פטריק היכן שהיה ניסיון ההתנקשות
ראו גם

רשימה של ניסיונות התנקשות בנשיאי ארצות הברית
ג'ון הינקלי ג'וניור
תומאס מת'יו קרוקס
לי הארווי אוסוואלד
צ'ארלס גיטו
ג'ון וילקס בות'
ארנולד שוורצנגר

ארנולד אלואיס שְׁוָורְצֶנֶגר (בגרמנית: Arnold Alois Schwarzenegger, ‏האזנהקובץ:De-Arnold Schwarzenegger.ogg‏Ⓘ‏; נולד ב-30 ביולי 1947) הוא שחקן, מפיק, במאי, איש עסקים, נדבן, מפתח גוף מקצועי בעבר ופוליטיקאי אמריקאי-אוסטרי לשעבר. הוא כיהן כמושל ה-38 של מדינת קליפורניה, וחזר לקריירה הקולנועית לאחר סיום תפקידו כמושל בינואר 2011.
ב-7 באוקטובר 2003 נבחר למושל קליפורניה בבחירות Recall בהן הוחלט גם להדיח את המושל הקודם גריי דייוויס. ב-7 בנובמבר 2006 נבחר בשנית, הפעם לכהונה מלאה בת ארבע שנים.
שוורצנגר זכה לתשומת לב רבה כמפתח גוף מוצלח במיוחד בשל תאריו: ארבעה תוארי מר יוניברס ושבעה תוארי מר אולימפיה, ונודע בכינויו "האלון האוסטרי". לאחר מכן, נודע כשחקן סרטי פעולה מצליח. עם סרטיו נמנים: סרטי "קונאן הברברי" (1982, 1984), סרטי "שליחות קטלנית" (1984, 1991, 2003, 2015 ו-2019), "קומנדו" (1985), "הטורף" ו"הנרדף" (שניהם בשנת 1987), "תאומים" (1988), "זיכרון גורלי" (1990), "אחרון גיבורי הפעולה" (1993), "שקרים אמיתיים" (1994) ו"אירייזר" (1996).
ביוגרפיה

שוורצנגר נולד בכפר תאל, הסמוך לגראץ שבאוסטריה, למשפחה קתולית אדוקה. הוריו הם גוסטב שוורצנגר (1907–1972) ואורליה יאדרני (1922–1998). אביו הצטרף מיוזמתו למפלגה הנאצית. ב-1965 שוורצנגר שירת בצבא אוסטריה כדי להשלים את שנת החובה המוטלת במולדתו על כל אזרח מעל גיל 18. במהלך הטירונות, הוא ערק מהבסיס כדי להשתתף בתחרות מר אירופה ג'וניור, בה הוא זכה. לאחר מכן, נענש וישב במשך שבוע בכלא צבאי.
ב-1966 טס בפעם הראשונה לתחרות מר יוניברס בלונדון, בה הגיע למקום שני. לאחר ששהה זמן קצר באנגליה ובגרמניה, ומבלי שהאנגלית שגורה בפיו, עבר שוורצנגר לארצות הברית בשנת 1968, והחל להתאמן במכון "Gold's Gym" שבלוס אנג'לס, קליפורניה. קיבל אזרחות אמריקאית 15 שנים לאחר מכן בשנת 1983, אך הצליח לשמור גם על אזרחותו האוסטרית. בשנת 1971 נהרג אחיו של שוורצנגר, מיינהארד, בתאונת דרכים וכשנה לאחר מכן, אביו נפטר.
נישא למריה שרייבר ב-26 באפריל 1986 במסצ'וסטס ולזוג ארבעה ילדים. לאחר 25 שנות נישואים במאי 2011 הודיעו השניים על פרידה. כעבור מספר ימים נודע כי הפרידה התרחשה על רקע רומן וילד מחוץ לנישואים ג'וזף באנה, שנולד מקשר שניהל שוורצנגר עם עוזרת הבית.
בתו קתרין נישאה ביוני 2019 לשחקן כריס פראט.
ביוגרפיה > פיתוח גוף

שוורצנגר השיג תהילה לראשונה כמפתח גוף. גופו המפותח והמעוצב זיכה אותו בכינוי "האלון האוסטרי" ובתארים רבים: מר אירופה הצעיר, מר יוניברס של ה-NABBA (ארבע זכיות) ומר אולימפיה (שבע זכיות, מתוכן שש ברציפות). ב-1971 זכה שוורצנגר בתחרות מר אולימפיה כשהיה המתחרה היחידי. שלושת המתחרים הנוספים: רוי קלנדר, פרנקו קולומבו וסרג'יו אוליבה נפסלו על ידי ג'ו ויטר שכן הם התחרו בתחרות מר יוניברס. שבע זכיותיו במר אולימפיה קבעו שיא זכיות עד לאותו זמן (שנת 1980), מה שקיבע את מעמדו כאגדה בספורט. שיא זה נשבר בשנת 1991 כאשר לי הני זכה בפעם השמינית ברציפות בשנת 1991. שוורצנגר נחשב לאחת מהדמויות המשפיעות ביותר בעולם פיתוח הגוף, שמורשתו מצוינת בתחרות שנתית על שמו, תחרות ה"ארנולד קלאסיק".
שוורצנגר הודה בשימוש בסטרואידים משפרי ביצועים, וכתב בביוגרפיה שפרסם בשנת 1977 ש"(הסטרואידים) עזרו לי לשמור על גודל שרירי בזמן הדיאטה הקפדנית שלפני תחרויות. לא השתמשתי בהם למטרת בניית שריר אלא בשביל לשמור על מצב השריר הקיים כמו שהוא". למרות זאת, מספר מפתחי גוף אחרים שהשתמשו באותם חומרים כמו שוורצנגר בשנות השבעים קבעו שמדובר ביותר משמירה על מצב השריר הקיים. בשנת 1999, שוורצנגר תבע רופא גרמני שחזה לו מוות מוקדם על בסיס הקשר בין השימוש בסטרואידים לבעיות לב שסבל מהם, כיוון שהרופא קבע תחזית זו מבלי לבדוק אותו באופן אישי. במשפט זכה שוורצנגר ב-12,000 דולרים אמריקאיים. אותה שנה, תבע שוורצנגר את הצהובון האמריקאי "גלוב" שפרסם תחזיות דומות על בריאותו העתידית. עד לשנת 1996, שנה לפני ניתוח לב פתוח להחלפת מסתם אב-העורקים שלו (הוא נולד עם מסתם אב-עורקים בעל שני צניפים במקום שלושה), הגן שוורצנגר על החלטתו להשתמש בסטרואידים בזמן אימוניו. לפי דוברו, לא השתמש שוורצנגר בסטרואידים מאז 1990 - השנה בה הם הפכו ללא חוקיים. בסלנג של מפתחי גוף, מכונים סטרואידים לעיתים בכינוי "ארנולדים".
שוורצנגר נותר אישיות בולטת בעולם פיתוח הגוף שנים רבות לאחר פרישתו, בחלקו בגלל בעלותו על מכוני כושר ומגזינים העוסקים בפיתוח גוף. הוא לקח חלק בתחרויות ומופעים רבים בספורט. במשך שנים רבות הוא כתב טור חודשי עבור המגזינים "Flex" ו"Muscle & Fitness". זמן קצר לאחר שנבחר למושל, הוא מונה לעורך של שני המגזינים, בתפקיד סמלי רובו ככולו. שני המגזינים הסכימו לתרום 250,000 דולר בשנה לתוכניות הלאומיות בנושא הכושר הגופני של המושל.
התפקיד הפוליטי הראשון של שוורצנגר היה במועצה הנשיאותית לכושר גופני ולספורט, שבה היה חבר בשנים 1990 עד 1993. הוא מונה על ידי ג'ורג' הרברט ווקר בוש שכינה אותו "קונאן הרפובליקני".
בשנת 1989 ייסד יחד עם ג'ים לורימר את תחרות פיתוח הגוף היוקרתית ארנולד קלאסיק.
ביוגרפיה > משחק > פילמוגרפיה נבחרת

1970 - הרקולס בניו יורק (Hercules in New York)
1973 - שלום לנצח (The Long Goodbye)
1976 - מועדון השרירים (Stay Hungry)
1977 - פאמפינג איירון (Pumping Iron)
1979 - אוכפים מצחיקים (The Villain)
1982 - קונאן הברברי (Conan the Barbarian)
1984 - קונאן המשמיד (Conan the Destroyer)
1984 - שליחות קטלנית (The Terminator)
1985 - סוניה האדומה (Red Sonja)
1985 - קומנדו (Commando)
1986 - עסקה ללא רחמים (Raw Deal)
1987 - הטורף (Predator)
1987 - הנרדף (The Running Man)
1988 - מפגש לוהט (Red Heat)
1988 - תאומים (Twins)
1990 - זיכרון גורלי (Total Recall)
1990 - שוטר בגן ילדים (Kindergarten Cop)
1991 - שליחות קטלנית 2: יום הדין (Terminator 2: Judgment Day)
1993 - אחרון גיבורי הפעולה (Last Action Hero)
1994 - שקרים אמיתיים (True Lies)
1994 - ג'וניור (Junior)
1996 - אירייזר (Eraser)
1996 - מתנה בלתי אפשרית (Jingle All the Way)
1997 - באטמן ורובין (Batman & Robin)
1999 - סוף העולם (End of Days)
2000 - היום השישי (The 6th Day)
2002 - פגיעה היקפית (Collateral Damage)
2003 - שליחות קטלנית 3: עלייתן של המכונות (Terminator 3: Rise of the Machines)
2004 - מסביב לעולם בשמונים יום (Around the World in 80 Days)
2010 - בלתי נשכחים (The Expendables)
2012 - בלתי נשכחים 2 (2 The Expendables)
2013 - עומד אחרון (The Last Stand)
2013 - תוכנית בריחה
2014 - חבלה
2014 - בלתי נשכחים 3
2015 - מגי
2015 - שליחות קטלנית: ג'נסיס
2017 - טיסה 112
2017 - גונתר חייב למות
2019 - סוד חותם הדרקון
2019 - שליחות קטלנית: גורל אפל
2022 - קונג פיורי 2
2023 -פובאר
כרזת "שליחות קטלנית"
לצד דני דה ויטו בכרזת "תאומים"
כרזת "זיכרון גורלי"
כרזת "באטמן ורובין"
ביוגרפיה > פוליטיקה > השתייכות פוליטית

שוורצנגר חבר במפלגה הרפובליקנית, ומהווה עוף חריג ומיעוט פוליטי בקהילייה ההוליוודית שרובה הגדול תומך דווקא במפלגה הדמוקרטית. הוא מתאר את עצמו כשמרן בנושאים כלכליים וליברל בנושאים חברתיים. כך למשל, הוא תומך בנישואים חד-מיניים ושיבח את פסק דין אוברגפל נגד הודג'ס, וכן בעד מאבק בהתחממות העולמית. שוורצנגר היה תומך נלהב של הנשיא הרפובליקני רונלד רייגן, שהגיע לנשיאות לאחר שהיה שחקן קולנוע בהוליווד ומושל קליפורניה, ותמך בג'ורג' הרברט ווקר בוש ב-1988. אף על פי כן, הוא ביקר את חבריו הרפובליקנים במשך משפט ההדחה של הנשיא ביל קלינטון ב-1998. שוורצנגר גם הופיע בקמפיין של ג'ורג' ווקר בוש באוהיו בימים האחרונים של הבחירות לנשיאות ארצות הברית בשנת 2004.
שוורצנגר מספר שהוא הגיע לארצות הברית חודשיים לפני הבחירות לנשיאות בשנת 1968, ויצא לו לראות תעמולה פוליטית של ריצ'רד ניקסון ויוברט האמפרי. דבריו של האמפרי נשמעו לו כמו הסוציאליזם האוסטרי שממנו ברח. לעומת זאת, ניקסון דיבר על יוזמה חופשית, צמצום ההתערבות הממשלתית, הורדת מיסים וצבא חזק. כששאל חבר שלו מאיזה מפלגה ניקסון, והוא ענה שהוא רפובליקני, שוורצנגר החליט שהוא רפובליקני.
בבחירות לנשיאות ארצות הברית 2016 הביע שוורצנגר תמיכה במועמדותו של מושל אוהיו ג'ון קייסיק. לאחר שזה פרש, סירב לתמוך בדונלד טראמפ ולא הצביע לו.
באוקטובר 2024 הביע שוורצנגר תמיכה במועמדת הדמוקרטית לנשיאות קמלה האריס.
ביוגרפיה > פוליטיקה > יחסו לישראל

שוורצנגר ידוע באהדתו למדינת ישראל. ב-23 ביולי 2006, במהלך מלחמת לבנון השנייה השתתף שוורצנגר בהפגנה פרו-ישראלית בקליפורניה כנגד ארגון חזבאללה. הפגנות דומות ערך בעקבות מבצע עופרת יצוקה והמשט לעזה ביוני 2010. בנוסף שוורצנגר מספר על עברו של אביו כחייל נאצי ועל הנזק שנגרם, לצורך מלחמה באנטישמיות. גם במהלך מלחמת חרבות ברזל תמך שוורצנגר בישראל.
ביוגרפיה > פוליטיקה > מושל קליפורניה

שוורצנגר הכריז על מועמדותו לתפקיד מושל קליפורניה במערכת בחירות recall שנערכה ב-2003 ובה, יחד עם ההצבעה על הדחתו של המושל המכהן גריי דייוויס נערכה הצבעה על זהות מחליפו אם הוא יודח. דייוויס הודח ברוב של 55.4%, ועבור שוורצנגר הצביעו 48.6% מהמצביעים (כשלמועמד שלאחריו, קרוז בוסטמנטה הדמוקרטי הצביעו 31.5%), והוא הפך בכך למושל קליפורניה.
בין פעולותיו הראשונות של שוורצנגר היה ביטול ההעלאה האוטומטית של דמי הרישוי השנתיים למכוניות (אחד הגורמים לחוסר הפופולריות של קודמו דייוויס). הוא הסתכסך עם מספר איגודים מקצועיים של עובדי מדינה, וארבע הצעות שהעלה במשאל עם נדחו ב-2005. לאחר מכן הצליח בשיתוף פעולה עם נציגי המפלגה הדמוקרטית ואף מינה את סוזן קנדי, דמוקרטית, כראש הסגל שלו.
עוד ב-2005 עמד שוורצנגר במרכז סערה, כאשר סירב להשתמש בסמכותו כמושל ולחון את סטנלי ויליאמס, מנהיג כנופיה שחזר למוטב, מעונש מוות. גם בעיר שבקרבתה נולד, גראץ שבאוסטריה, התעוררה מחאה נגדו, ופרנסי העיר נדרשו להסיר את שמו מאצטדיון הכדורגל של העיר, שנקרא על שמו כשנפתח ב-1997. בתגובה פרסם שוורצנגר הודעה שכדי לחסוך את ההתלבטות מפרנסי העיר, הוא מבקש מיוזמתו להסיר את שמו מהאצטדיון - וכך היה.
בבחירות שנערכו ב-2006, ניצח שוורצנגר עם רוב של 56%. בנובמבר 2009 הודיע שוורצנגר כי בכוונתו לפרוש מהפוליטיקה בסוף כהונתו כמושל.
בינואר 2011 הוא סיים את תפקידו כמושל, ובמקומו הושבע ג'רי בראון הדמוקרטי, שנבחר בנובמבר 2010.
בעקבות בחירתו כמושל קליפורניה, זכה לכינוי "הגוברנייטור", הלחם של המילה האנגלית למושל (Governor) ושם דמותו בסרטי "שליחות קטלנית" – "המחסל" (Terminator).
ביוגרפיה > לאחר הקריירה הפוליטית

בספטמבר 2015 נבחר להחליף את דונלד טראמפ כמנחה התוכנית "המתמחה", אך פרש מהנחייתה במרץ 2017.
ביוגרפיה > פעילות סביבתית

בשנת 2016 השתתף שוורצנגר בתשדיר הקורא לצמצום בצריכת הבשר כאמצעי להפחתת פליטת גזי חממה ולהתמודדות עם ההתחממות העולמית. בשנת 2018 שוורצנגר השתתף בהפקת הסרט "כוח טבעי", העוסק ביתרונות של תזונה מהצומח לספורטאים, לצד ספורטאים טבעונים בולטים. ב-2019 הצהיר כי התזונה שלו כיום היא "99% טבעונית".
ביוגרפיה > בעל חיים הקרוי על שמו

אגרה שוורצנגרי (Agra schwarzeneggeri) היא מין של חיפושית שנתגלתה בקוסטה ריקה ב-2002 ונקראה על שמו של ארנולד שוורצנגר. החוקר טרי ארווין, שגילה אותו, הסביר שהשם ניתן לחיפושית בגלל זוג רגליה האמצעיות שנראות כמו שרירי יד גדולים ומפותחים המזכירים את זרועותיו החסונות של שוורצנגר.
פרסים והוקרה

דוקטור לשם כבוד (2024)
DIVA – Deutscher Entertainment Preis (1999)
פרס הסינמטק האמריקאי (1998)
פרס במבי (1996)
פרס המהגרים הגדול (2006)
פרס טאורוס (2001)
פרס אינקפוט (2012)
מצלמת הזהב (2015)
פרס הטלוויזיה הבווארית (2022)
מצלמת הזהב (1996)
פרס תפוח הזהב (1996)
פרסי בחירת הילדים של ניקלודיאון (1991)
פרס גלובוס הזהב לכוכב החדש של השנה – שחקן (1977)
מדליית הזהב הגדולה להוקרה על שירות הרפובליקה האוסטרית (1991)
פרסי בחירת הילדים של ניקלודיאון (1992)
פרס הסרטים של MTV על ההופעה הטובה ביותר (1992)
פרסי בחירת הילדים של ניקלודיאון (1989)
היכל התהילה של WWE (2015)
כוכב בשדרת הכוכבים בהוליווד
אביר בלגיון הכבוד
עיטור הזהב הגדול של שטיריה
"פרס האומץ" על מאבקו בפשעי השנאה מטעם מוזיאון השואה בלוס אנג'לס (2023)
מגדים

ערך זה עוסק במושב עובדים. אם התכוונתם למשמעות אחרת, ראו .
| --- | --- |
ככר הכניסה למושב. מבט לכוון הכרמל
מדינה: ישראל ישראל
מחוז: חיפה
מועצה אזורית: חוף הכרמל
גובה ממוצע: ‎15 מטר
תאריך ייסוד: 1949
תנועה מיישבת: תנועת המושבים
סוג יישוב: מושב
נתוני אוכלוסייה לפי הלמ"ס לסוף 2023
  - אוכלוסייה: 1,222 תושבים
 מפת מיקום  מפה דינמית   (למפת הגליל המערבי מוגדלת) מגדים(למפת הגליל המערבי רגילה) מגדים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מגדים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מגדים32°43′47″N 34°57′32″E﻿ / ﻿32.7298128568467°N 34.958757997368°E﻿ / 32.7298128568467; 34.958757997368  heמפת היישובים של מועצה אזורית חוף הכרמל (in English: Hof HaCarmel Regional Council) באדום - מגדים בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 8 מתוך 10

ילדים במושב מגדים, 1969
תצלום אוויר של שכונת ההרחבה במושב מגדים
מְגָדִים הוא מושב עובדים במישור החוף הצפוני, מצפון לעתלית, בתחום המועצה האזורית חוף הכרמל. המושב ממוקם בין כביש 4 ממזרח, למסילת הרכבת וכביש 2 ממערב.
המושב מונה 670 איש לא כולל הרחבתו של המושב שבה יש עוד כ-500 איש.
שמו סמלי ונגזר מהפסוק ”שְׁלָחַיִךְ פַּרְדֵּס רִמּוֹנִים עִם פְּרִי מְגָדִים כְּפָרִים עִם-נְרָדִים” (שיר השירים, ד', י"ג) והוא הוצע על ידי זאב וילנאי.
היסטוריה

מושב מגדים נוסד ב-15 באוגוסט 1949 כמושב דתי ונקרא בתחילה "צפון עתלית" ו"עתלית ב'", על אדמות שהיו שייכות לעיירה הערבית א-טירה. מקימיו היו 96 משפחות עולים, רובן ממרוקו וחלק נוסף מאלג'יריה, מצרים, טורקיה וספרד, בנוסף, חברו למשפחות העולים אחות מוסמכת בשם סרינה שעלתה אף היא ממצרים ומדריך חקלאי בשם יצחק לרנר מהישוב תל-חנן (כיום שכונה בעיר נשר), כשבראשם עמד מייסד המושב, הרב אליהו אזולאי.
באפריל 1958 הוקמה במקום ספרייה תורנית. במרץ 1960 סוכם עם הסוכנות היהודית על סיוע שיוענק למושב שתושביו התקשו להתפרנס. בין השאר נקבע שהסוכנות תיטע פרדס בשטח 250 דונם עבור המושב. על אף הסיוע והליווי מטעם הסוכנות, התעכבה התאוששותו של המושב עוד שנים אחדות.
בשנות ה-90 של המאה ה-20 הוקמה בחלקו הצפוני של המושב הרחבה קהילתית ובה גם שכונה לבני המושב.
ענפי המשק העיקריים במושב הם מטעי בננות, גידולי שדה, לולים וצאן.
כרבני המושב כיהנו רבנים שונים, ביניהם נודעו הרב יוסף פרץ יליד מרקש במרוקו, הרב שמעון ברוך אוחיון, והרב שלמה משה עמאר (משנת תשל"ג, 1973).
אתרים

במרכז המושב עובר נחל מגדים ומצפון לו נחל ספונים, שני ערוצים שראשיתם בהר הכרמל סמוך לבית אורן, בדרכם לים. מול המושב מתנשא על רכס ההר מצוק מגדים.
ממערב למושב מצויה שמורת טבע חוף גלים ובה שני תלים ארכאולוגיים. בדרום נמצא תל סחר, שצורתו ריבוע בשטח כ-4 דונם ושיפוליו בנויים כמדרגות רחבות. על התל נמצאו חרסים המעידים על יישוב בתקופה הפרסית והרומית, שרידי מבנים וגתות חצובות בסלע.
כחצי קילומטר צפונה מתל סחר נמצא תל קרעה, המכונה גם תל מגדים. חפירות שנערכו בו בשנות ה-60 חשפו שרידים של יישוב שהתקיים במקום לסירוגין בתקופת הברונזה, ובו כלי חרס המעידים על מסחר שניהל עם קפריסין. היישוב נחרב כמה פעמים ויושב מחדש בתקופה הפרסית, ההלניסטית והרומית-ביזנטית.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוקטובר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  מקימים 4 מושבי עולים חדשים, דבר, 15 באוגוסט 1949
↑  עולי 1949 - אזרחי 1953, דבר, 2 בינואר 1953
↑  עשר ספריות תורניות יחולקו למושבי עולים, דבר, 1 באפריל 1958
↑  הסוכנות תשקם את מושב מגדים, דבר, 9 במרץ 1960
↑  י. עופר, מכתב למדור הכלכלי, דבר, 2 באוגוסט 1961
↑  א. אזולאי, מושב מגדים קורא לעזרה, דבר, 30 באפריל 1964
| --- | --- |
בקרת זהויות :  NLI: 987007398976705171 
ערך זה הוא קצרמרבנושא מושבים. אתם מוזמנים לתרום לוויקיפדיה ו.
TNT (ערוץ טלוויזיה)

| --- | --- |

 פרטי הערוץ
 מדינה:  ארצות הברית ארצות הברית
 תאריך השקה:  3 באוקטובר 1988
 בעלות:  האחים וורנר דיסקברי (אנ')
 שפה:  אנגלית
 משרד ראשי:  אטלנטה, ג'ורג'יה
 
 www.tntdrama.com
TNT, ראשי תיבות של Turner Network Television (רשת הטלוויזיה של טרנר) הוא ערוץ טלוויזיה אמריקאי המבוסס על רשת כבלים ולוויין אשר הייתה בבעלות מחלקת השידור של חברת טיים וורנר של איש העסקים טד טרנר עד למיזוגה עם חברת דיסקברי בשנת 2022. נכון לפברואר 2015, הערוץ זמין לצפייה עבור כ-95.3 מיליון צופי כבלים ולוויין בארצות הברית (יותר מ-80% ממשקי הבית במדינה).
תוכניות הערוץ כוללות סרטים וסדרות טלוויזיה, לרוב מסוגת הדרמה, לצד שידור אירועי ספורט מקצועי (כגון משחקי ליגת הכדורסל NBA ומשחקי איגוד הגולף המקצועני PGA).
היסטוריה

הערוץ הושק ב-3 באוקטובר 1988. התוכנית הראשונה ששודרה בו הייתה הסרט "חלף עם הרוח", שהיה האהוב על המייסד טד טרנר. תחילה שודרו בו בעיקר סרטים ישנים מספריית מטרו גולדווין מאייר שבבעלות טרנר, וכן סדרות בבעלותו, כגון "בבילון 5" ו"לויס וקלארק: הרפתקאותיו החדשות של סופרמן". כן שודרה בשנות ה-90 רצועת שידור לילדים, "TNT Toons", שכללה מגוון סדרות וסרטים מצוירים מספריית טרנר, בהם "הפלינסטונס", "סקובי דו" ו"הפנתר הוורוד". בהדרגה הוספו לערוץ תוכניות מקור חדשות. ב-1993 הוחל בשידור תוכנית הלילה "MonsterVision", שכללה מרתון סרטי אימה. ב-1995 הוחל בשידור אירועי ספורט דוגמת אליפות בהיאבקות מקצועית ("WCW Monday Nitro").
ב-2001 עבר הערוץ מיתוג מחדש, פרסם לוגו וסלוגן חדשים ("We Know Drama"), ועבר לשדר בעיקר תכנים מסוגת דרמה, לצד תוכניות ספורט. סדרות מרכזיות ששודרו החל מתקופה זו בערוץ היו "חוק וסדר", "ER",‏ "NYPD Blue" ו"המשפט של איימי". ב-2003 החל הערוץ לשדר את משחקי ליגת הכדורסל NBA וכן מרוצי מכוניות של איגוד NASCAR. ב-2014 עבר הערוץ לשדר לצד תוכניות דרמה וספורט גם סדרות וסרטי פעולה, פנטזיה ומדע בדיוני.
הערות שוליים

↑  Seidman, Robert (February 22, 2015). List of how many homes each cable network is in as of February 2015. TV by the Numbers. Zap2it.
| רשתות טלוויזיה עיקריות בארצות הברית |
| --- | --- | --- |
| רשתות מסחריות | ABC • CBS • FOX •‏ NBC • The CW • MyNetworkTV |  |
| רשתות ציבוריות | PBS • ‏PBS Kids • ‏C-SPAN |  |
| כבלים ולוויין | כבלים ולוויין |  |
| ערוצי בידור | USA • SyFy • E! • AMC •‏ TNT •‏ TBS‏ • HBO‏ • Showtime • Comedy Central •‏ FX |  |
| ערוצי חדשות | CNBC • MSNBC • CNN • פוקס ניוז |  |
| ערוצי ספורט | Versus‏ • ESPN‏ |  |
| ערוצי מוזיקה | MTV • VH1 |  |
| ערוצי ילדים ונוער | Cartoon Network • ניקלודיאון • דיסני • Freeform |  |
| ערוצי טבע ומדע | דיסקברי • נשיונל ג'יאוגרפיק |  |
קידס פור פיס

| --- | --- |
 מדינה:  ישראל 
 מטה הארגון:  ירושלים 
 תקופת הפעילות:  2001–הווה (כ־23 שנים) 
 k4p.org
 
קידס פור פיס (באנגלית: Kids4Peace) היא תנועת נוער ומשפחות בין־לאומית המפגישה קבוצות ילדים יהודים, מוסלמים ונוצרים מישראל ומצפון אמריקה.
פעילותה של תנועת נוער זו מוקדשת לסיום הסכסוך ועבודתם נועדה להפיח תקווה באמצעות הכרות ופעילות משותפת בין ילדים משלוש הדתות הנפוצות בישראל – יהדות, נצרות ואסלאם – בהן מוזמנים בני נוער לחלוק את אמונתם ומסורתם, כפי שהם נוהגים במשפחותיהם, וללמד אחרים. משתתפי התוכנית מעמיקים את הכרותם עם היהדות, הנצרות, האסלאם ומסורות אחרות בדרכים שונות ומגוונות.
קידס פור פיס מפעילה מחנות קיץ ברחבי העולם, בדגש על ערכים של שלום ותוכניות מנהיגות. בנוסף הארגון מפעיל במהלך שש שנים[דרושה הבהרה] פעילויות שנתיות ומפגשים בין משפחות ישראליות ופלסטיניות משני צדי המתרס. בפעילויות אלו משתתפים יותר מחמש מאות פלסטינים, ישראלים וילדים מצפון אמריקה.
רקע ומטרות הקמה

ארגון קידס פור פיס הוקם בשנת 2001 בישראל, בתגובה לחששות הגוברים של האוכלוסייה בקשר לעתידם של ילדי ישראל ופלסטין, במיוחד לאור המתיחות הגואה בין שני העמים בעקבות קריסת יוזמת השלום של אוסלו.
על רקע זה הוקם הארגון במטרה לטפח יחסים ארוכי טווח בקרב בני נוער ומשפחות. לצורך זה מתבסס הארגון על קהילות בין-דתיות, שמקדמות תרבות של שלום, ושמטרתן לייצג באופן שוויוני מגוון רחב של אמונות, תרבויות, רקעים והשקפות, וכבוד הדדי לשונות זו. הארגון מעודד תקשורת בין הקהילות השונות בארגון.
קידס פור פיס הוא ארגון לא מפלגתי אשר אינו נוקט בעמדות רשמיות בנושאים פוליטיים. הארגון פעיל בזירה הציבורית, מתוך מחויבות לדחיית אלימות על כל צורותיה.
פעילות ותוכניות

אחת ממטרות הארגון היא לפרק סטראוטיפים ולטפח חברויות בין דתיות. לשם כך מייצרים קידס פור פיס תהליך היכרות בין ילדים מתרבויות שונות, והילדים משתתפים יחד בתוכנית מתמשכת מכיתה ו' ועד סוף התיכון. הפעילות כוללת מפגשים לאחר בית הספר, מחנות קיץ, דיאלוגים, התנדבות, אירועים קהילתיים ותוכנית מנהיגות. הארגון מצרף משתתפים ממגוון דתות, לאומים, פרספקטיבות וזהויות. הארגון מצהיר על עצמו כעל חסר הזדהות פוליטית ומשום כך הוא מאפשר למשפחות ללא רקע בהשתתפות בתוכניות שלום לקחת חלק בתוכנית. התהליך מלווה על ידי מחנכים ישראלים ופלסטינים משלוש הדתות, וההתנהלות במפגשים היא בשלוש השפות עברית, ערבית ואנגלית.
הפעילות בארגון משתנות לפי גיל וכיתת הלימוד של המשתתף: כיתה ז' משתתפים בתוכנית בשם "נתיבים לשלום": חקר זהויות ובניית קהילה. (המשך למידה על שפה, תרבות ובניית קהילה)- כולל מחנה קיץ בארץ. כיתה ח': למידה על נוער מסביב לעולם (שיתוף הסיפור האישי וכיצד להשפיע דרכו על נוער במקומות אחרים בעולם)- כולל מחנה קיץ בארצות הברית משותף עם נוער קידס פור פיס מארצות הברית. כיתה ט' משתתפים בתוכנית בשם "מנהיגות", בה מודרכים בנושאי דיבור מול אנשי ציבור וקידום הקהילה (פיתוח הבנה כלפי נרטיבים שונים, פיתוח כלים לדיבור בפני קהל והשפעה על קובעי מדיניות). כיתות י'-י"ב משתתפים בתוכנית בשם "יוצאים לפעולה" בה מקבלים הדרכות בנושאים כמו מיומנות של דיבור בפני קבוצות, הפקת סרטונים על סיפורים אישיים, הדרכת קבוצות צעירות ועוד.
הארגון עוסק בהגברת מודעות ורגישות לכאב, למאבקים והסיכון בחיים משותפים[דרוש מקור]. בנוסף, מייצר הארגון דיאלוג[דרוש מקור] על נרטיבים היסטוריים שונים ומציאות עכשווית, בהם מוזמנים בני נוער להביע את חששותיהם, לשתף בגאווה את זהותם ולשמוע סיפורים מכאיבים ולא מוכרים בסביבה תומכת.
ילדים לשלום מצייד את הנערים במיומנויות ודרכים להתנגד לאלימות, להשפיע על אחרים, ולהפיץ ערכים ומסרים של שלום ושיתוף פעולה.
מימון

קידס פור פיס נתמך על רשת גדולה של אנשים, קהילות, קבוצות קהילתיות וקרנות פרטיות לתמיכה כספית. התקציב השנתי של הארגון הוא $850,000 מגיע בעיקר ממתנות של $500–$5,000. הארגון לא ממשלתי, עצמאי לחלוטין, ולא חלק מארגון דתי כלשהו. קידס פור פיס ייסדה קרן מלגות, שמאפשרת גם לילדים ללא אמצעים לקחת חלק בפעילויות השונות.
מיקום

הארגון פועל בירושלים, בחלקה המערבי והמזרחי, בעיקר בשכונות אשר נפגעו במיוחד מהסכסוך. הארגון מערב בני נוער, משפחות ואנשי צוות ששייכים לקהילות פלסטיניות באזורים כגון: הגדה המערבית, כגון רמאללה, בית לחם, קלנדיה וחברון. הארגון מחייב פגישות פנים אל פנים אשר מתקיימות בירושלים. בנוסף לסניף המרכזי בירושלים יש לארגון סניפים בצפון אמריקה: אטלנטה, בוסטון, יוסטון, סיאטל, טורונטו, קהילות בניו המפשייר, ורמונט וצפון קרולניה.
הערות שוליים

1 2 3 4 5 6  Kids4Peace – An Interfaith Youth Movement, www.k4p.org (באנגלית)
1 2 3  Kids4Peace Jerusalem, Kids4Peace Jerusalem (באנגלית)
↑  U.S. Jerusalem (2017-01-05), K4P, נבדק ב-2018-04-25
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קידס פור פיס".
לורה טרוט (פוליטיקאית)

לורה טרוט (באנגלית: Laura Trott; נולדה ב-7 בדצמבר 1984) היא פוליטיקאית בריטית המכהנת מאז נובמבר 2024 כשרת החינוך בממשלת הצללים הבריטית של קמי בדנוק, ומייצגת בפרלמט את מחוז סבנאוקס מטעם המפלגה השמרנית מאז 2019.
ראשית חייה

טרוט נולדה ב-1984 באוקסטד, שם גדלה וסיימה את לימודי התיכון. היא בוגרת תואר ראשון בהיסטוריה ובכלכלה מאוניברסיטת אוקספורד. כבר כנערה הצטרפה למפלגה השמרנית וציינה כי ראש הממשלה לשעבר ג'ון מייג'ור היה זה שעורר בה רצון להצטרף לפוליטיקה בעצמה.
לאחר סיום לימודיה עבדה טרוט כיועצת אסטרטגית בחברת Booz &amp; Company, והיא שגרירה של העמותה החינוכית Sutton Trust.